**Ministru kabineta noteikumu projekta “Grozījumi Ministru kabineta 2016. gada 15. jūlija noteikumos Nr. 477 “Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2016. gada 15. jūlija noteikumos Nr. 477 “Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība” (turpmāk – Projekts) mērķis ir veikt grozījumus Ministru kabineta 2016. gada 15. jūlija noteikumu Nr. 477 “Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība” 4. punkta ievaddaļā, nosakot, ka uzturēšanas izdevumi no valsts budžeta speciālajām izglītības iestādēm, kas nodrošina internāta pakalpojumus, tiek finansēti arī par profesionālās pamatizglītības programmu izglītojamiem. Grozījumus paredzēts piemērot ar 2020. gada 1. septembri. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts pēc Izglītības un zinātnes ministrijas (turpmāk – ministrija) iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 1. septembrī stājās spēkā grozījumi Vispārējās izglītības likuma 51. panta piektajā daļā, kas nosaka, ka speciālās izglītības iestāde īsteno speciālās pamatizglītības programmas izglītojamiem ar garīgās veselības traucējumiem, garīgās attīstības traucējumiem, smagiem garīgās attīstības traucējumiem vai ar vairākiem smagiem attīstības traucējumiem. Speciālās izglītības iestāde papildus ir tiesīga īstenot speciālās pirmsskolas izglītības, speciālās pamatizglītības un vidējās speciālās izglītības programmas izglītojamiem ar redzes vai dzirdes traucējumiem, bet speciālās pirmsskolas izglītības programmas — izglītojamiem ar jauktiem attīstības traucējumiem, garīgās veselības traucējumiem, garīgās attīstības traucējumiem, smagiem garīgās attīstības traucējumiem vai ar vairākiem smagiem attīstības traucējumiem, **kā arī šā likuma 50. panta ceturtajā daļā noteiktās profesionālās pamatizglītības programmas.** Atbilstoši Ministru kabineta 2016. gada 15. jūlija noteikumos Nr. 477 “Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība” ietvertajam regulējumam līdz 2020. gada 1. septembrim speciālās izglītības iestādes, kas nodrošina internāta pakalpojumus, saņēma valsts finansējumu uzturēšanas izdevumu segšanai par profesionālo pamatizglītības programmu izglītojamiem, jo minētajos noteikumos netika uzskaitītas speciālās izglītības programmas, kuru uzturēšanas izdevumi tiek finansēti no valsts budžeta, līdz ar ko uzturēšanas izdevumi no valsts budžeta tika segti par visiem izglītojamiem. Savukārt Ministru kabineta 2020. gada 16. jūnija noteikumos Nr. 398 “Grozījumi Ministru kabineta 2016. gada 15. jūlija noteikumos Nr. 477 “Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība””, kuros tika grozīta 4. punkta ievaddaļa un uzskaitītas speciālās izglītības programmas atbilstoši Vispārējās izglītības likuma 51. panta piektajai daļai, netika nosaukta profesionālās pamatizglītības programma, līdz ar ko minētās izglītības iestādes no 2020. gada 1. septembra nesaņem valsts finansējumu uzturēšanas izdevumiem par pamatizglītības programmu izglītojamiem. 2020. gada 1. septembrī Valsts izglītības informācijas sistēmā (turpmāk – VIIS) reģistrēti 733 izglītojamie, kas speciālajās izglītības iestādēs, kas nodrošina internāta pakalpojumus apgūst profesionālās pamatizglītības programmas. Lai pašvaldību dibinātās speciālās izglītības iestādes, kas nodrošina internāta pakalpojumus, saņemtu uzturēšanas izdevumus arī par minētajiem profesionālās pamatizglītības programmu izglītojamiem, Projektā paredzēts papildināt 4. punkta ievaddaļu aiz vārdiem “jauktiem attīstības traucējumiem” ar vārdiem “kā arī par profesionālo pamatizglītības programmu izglītojamiem”.Lai speciālās izglītības iestādes saņemtu uzturēšanas izdevumus par profesionālās pamatizglītības programmu izglītojamiem ar 2020. gada 1. septembri, Projekts paredz papildināt noteikumus Nr. 477 ar 22.3 punktu, kurā noteikts, ka grozījumus noteikumu Nr. 477 4. punkta ievaddaļā, kas paredz pašvaldību padotībā esošo speciālās izglītības iestāžu uzturēšanas izdevumus par profesionālo pamatizglītības programmu izglītojamiem finansēt šo noteikumu 4. punktā noteiktajā kārtībā, piemēro ar 2020. gada 1. septembri.Normatīvais regulējums par izdevumu segšanu profesionālās izglītības un profesionālās kvalifikācijas ieguvei izglītojamiem ar speciālām vajadzībām, ja viņi atrodas speciālās izglītības iestādē, ietverts arī Ministru kabineta 2001. gada 10. jūlija noteikumos Nr. 309 “Kārtība, kādā no valsts budžeta sedzami izdevumi profesionālās izglītības un profesionālās kvalifikācijas ieguvei izglītojamiem ar speciālām vajadzībām un notiesātajiem”. Vēršam uzmanību uz to, ka speciālās izglītības iestādēs, kas nodrošina internāta pakalpojumus, profesionālās pamatizglītības programmas pamatā apgūst izglītojamie, kas pamatizglītību ieguvuši speciālās izglītības programmā izglītojamiem ar garīgās veselības traucējumiem (programmas kods XXXX58XX) un speciālās izglītības programmā izglītojamiem ar smagiem garīgās attīstības traucējumiem vai vairākiem smagiem attīstības traucējumiem (programmas kods XXXX59XX). Speciālo izglītības iestāžu īstenotajās profesionālās pamatizglītības programmās biežāk iegūtā profesionālā kvalifikācija ir, piemēram, “Pavāra palīgs”, kas atbilst pirmajam profesionālās kvalifikācijas, 2. Latvijas kvalifikāciju ietvarstruktūras līmenim. Šāda līmeņa profesionālā kvalifikācija Latvijas darba tirgū jau daudzus gadus ir maz pieprasīta, tādējādi netiek pilnībā sasniegts profesionālās izglītības mērķis – Izglītības likuma 1. panta 20. punktā noteikts, ka profesionālā izglītība ir praktiska un teorētiska sagatavošanās darbībai noteiktā profesijā, profesionālās kvalifikācijas ieguvei un profesionālās kompetences pilnveidei. Profesionālo pamatizglītības programmu īstenošanai speciālās izglītības iestādēs ir cits mērķis – pazīstamā vidē ar zinošiem un pazīstamiem pedagogiem nodrošināt personām ar speciālām vajadzībām iemaņas un prasmes, kas ļautu viņiem nopelnīt iztikas līdzekļus dzīvei un iekļauties sabiedrībā. Tādēļ Vispārējās izglītības likuma 51. panta piektajā daļā minēts, ka speciālās izglītības iestādes var īstenot arī profesionālās pamatizglītības programmas, un izrietoši speciālās izglītības iestāžu īstenoto profesionālās pamatizglītības programmu finansēšanas principi tiek veidoti tāpat kā speciālās izglītības iestāžu īstenoto speciālās izglītības programmu finansēšanas principi.Vienlaikus skaidrojam, ka Ministru kabineta 2016. gada 15. jūlija noteikumos Nr. 477 “Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība” ietvertais regulējums attiecībā uz profesionālās pamatizglītības programmu uzturēšanas izdevumu finansēšanu atbilst minēto noteikumu izdošanas attiecīgajam pamatam – Izglītības likuma 14. panta 17. punktam. Atbilstoši Izglītības likuma 14. panta 17. punktam Ministru kabinets nosaka finansēšanas kārtību arī speciālās izglītības iestādēs, tādējādi attiecoties arī uz speciālās izglītības iestādēs īstenotajām profesionālās pamatizglītības programmām. |
| 3. | Projekta izstrādē iesaistītās institūcijas un publikas personas kapitālsabiedrības | Izglītības un zinātnes ministrija |
| 4. | Cita informācija | Nav |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz pašvaldību speciālo izglītības iestāžu, kas nodrošina internāta pakalpojumu, profesionālo pamatizglītības programmu izglītojamiem, šo izglītojamo vecākiem un izglītības iestāžu pedagogiem un dibinātājiem. Pēc VIIS pieejamajiem datiem uz 2020.gada 1.septembri ir 34 pašvaldību speciālās izglītības iestādes, kas nodrošina internāta pakalpojumus, un kuru īstenotajās profesionālās pamatizglītības programmā kopumā reģistrēti 733 izglītojamie. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums uz tautsaimniecību ietekmi neatstās. Sabiedrības grupām Projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 24 507 301 | 0 | 24 507 301 | 0 | 24 507 301 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 24 507 301 | 0 | 24 507 301 | 0 | 24 507 301 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 24 507 301 | 0 | 24 507 301 | 0 | 24 507 301 | 0 | 0 |
| 2.1. valsts pamatbudžets | 24 507 301 | 0 | 24 507 301 | 0 | 24 507 301 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Ailēs “saskaņā ar valsts budžetu kārtējam gadam” un "saskaņā ar vidēja termiņa budžeta ietvaru" norādīts finansējums, kas apstiprināts likumā “Par valsts budžetu 2020.gadam” un likumā "Par vidēja termiņa budžeta ietvaru 2020., 2021. un 2022. gadam" budžeta resora “62. Mērķdotācijas pašvaldībām” programmai 01.00.00. “Mērķdotācijas izglītības pasākumiem” izglītības iestāžu, kas nodrošina internāta pakalpojumus, uzturēšanas izdevumiem.Projektam nav finansiālas ietekmes uz valsts budžetu, jo finanšu līdzekļi, 930 308 *euro,* kas nepieciešami, lai pašvaldību dibinātās speciālās izglītības iestādes, kas nodrošina internāta pakalpojumus, saņemtu uzturēšanas izdevumus arī par profesionālās pamatizglītības programmu izglītojamiem, jau ir ieplānoti budžeta resora “62. Mērķdotācijas pašvaldībām” programmā 01.00.00. “Mērķdotācijas izglītības pasākumiem” uzturēšanas izdevumu sadaļā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |

|  |
| --- |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Par grozījumu nepieciešamību informēti republikas pilsētu un novadu izglītības pārvalžu vadītāji un izglītības speciālisti. |
| Sabiedrības līdzdalība projekta izstrādē | Sabiedrības līdzdalība projekta izstrādē nav nodrošināta, jo Projekts paredz precizēt noteikumus Nr. 477 atbilstoši Vispārējās izglītības likuma 51. panta piektās daļas regulējumam.  |
| Sabiedrības līdzdalības rezultāti | Projekts šo jomu neskar. |
| Cita informācija | Nav |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta regulējums neatstāj ietekmi uz institūciju cilvēkresursiem un jaunas institūcijas nav nepieciešams veidot. |
| 3. | Cita informācija | Nav |

Izglītības un zinātnes ministre Ilga Šuplinska

Vīza:

Valsts sekretāre Līga Lejiņa

22.09.2020.

Jansone 67047973

modra.jansone@izm.gov.lv